মোঃ শামসুল আলম বোচাগঞ্জ (দিনাজপুর) প্রতিনিধি॥ ১১ ফেব্র“য়ারী রবিবার সকাল ১১টায় বোচাগঞ্জ উপজেলার ১নং নাফানগর ইউনিয়ন পরিষদ কর্তৃক এলজিএসপি-৩ প্রকল্পের আওতায় ২ লাখ ৬৮ হাজার টাকা ব্যয়ে বড় সুলতানপুর উচ্চ বিদ্যালয়ের প্রাচীর নির্মান, নাফানগর গ্রামের গফুরের বাড়ী হতে মুছার বাড়ী পর্যন্ত পানি নিষ্কাশনের জন্য ড্রেন নির্মান ও একই এলাকায় সিসি রাস্তার কাজ মোট ৩টি প্রকল্পের নির্মান কাজের শুভ উদ্বোধন করেন ১নং নাফানগর ইউনিয়ন পরিষদ চেয়ারম্যান শাহনেওয়াজ পারভেজ শাহান। এসময় ইউনিয়ন সচিব কামিনী কুমার রায়, ইউনিয়ন আওয়ামীলীগের সভাপতি তৈমুর ইসলাম, ইউপি সদস্য মোঃ মজিবর রহমান, বড় সুলতানপুর উচ্চ বিদ্যালয়ের প্রধান শিক্ষক আব্দুল জব্বার সহ এলাকার গন্যমান্য ব্যক্তিরা উপস্থিত ছিলেন। উল্লেখ্য যে, ১নং নাফানগর ইউনিয়নের এলজিএসপি-৩ প্রকল্পের আওতায় ২০১৭-২০১৮ ইং অর্থ বছরে ১৭ লাখ ৬ হাজার টাকা ব্যয়ে ১৫টি বিভিন্ন উন্নয়ন মূলক প্রকল্পের কাজ চলমান রয়েছে।